ming030890/wiki-yue-high-quality huggingface dataset:
台灣過勞工作問題

台灣過勞工作問題近年引起唔少關注。台灣全年總工時長，同其他國家相比排名第四，而且過勞現場亦有年輕化趨勢，甚至有過勞死案例。

原因
國立臺灣大學國發所副教授辛炳隆指，最大原因就係因為低薪，年輕人為咗賺多啲錢都會兼職，結果工時拉長，無時間休息。

事例
2023年3月，台中市消防局驚傳消防員因為過勞而心因性猝死，時代力量台中市議員吳佩芸透露1、2月嘅加班時數分別高達178小時同108小時，質疑做法唔合理。市長盧秀燕回應話「這社會是過勞的社會」，之後吳佩芸批評盧秀燕將問題合理化，又要求採取唔同措施保障消防員健康。

各方立場
時代力量
時代力量一直關注勞工權益，支持訂立最低工資同埋國定假日法例。
喺勞基法三讀通過後，時代力量籌組｢捍衛勞權義務律師顧問團」，又開設「過勞投訴專線」，提供免費諮詢各種過勞同埋勞權問題。
2023年3月，立委邱顯智形容台灣係「地表最強勞動民族」，要求喺法例上訂立多啲國定假期，等工人可以多啲真正休息。
叱咤903

叱咤903，又叫商業二台，係香港商業電台其中一條頻道，頻率係FM 90.3-92.1MHz，對象係後生仔。
台電大樓站

台電大樓站係臺北捷運松山新店線嘅一個車站。
台灣道路設計爭議

時代力量長期關注台灣道路設計爭議，以及後面事權唔統一嘅問題。其中立委陳椒華就曾經喺2023年透露，佢拜訪交通領域從業人員嘅時候獲告知，好多時候道路設計都冇標準，交通職系國考竟然根本唔考點樣畫道路，交通相關科系亦幾乎唔會教。
喺2023年2月，前高雄市議員、行人路權促進會理事長林于凱就公開呼籲高雄市政府增加改善行人安全嘅撥款。
喺2023年4月，立法院時代力量黨團亦召開「台灣最美的風景 是交通零死亡願景」公聽會，希望帶領台灣走向交通零死亡嘅願景。
立委邱顯智又話，無一條人命應該喺交通事故入面被犧牲，每一條因為交通事故冇咗嘅人命背後都代表一個破碎家庭，而交通治安嘅惡化以及制度嘅缺陷，係政府機關、國家唔可以迴避嘅課題。
立委王婉諭關注學童返學嘅情況危機四伏，唔應該淨係得導護老師喺校園路口指揮交通，而係要其他有權力嘅受訓者幫手指揮交通，從工程、教育到執法都唔可以忽略。

其他人
YouTuber錫蘭·勒孔特曾經喺2023年4月發佈短片話呢個問題係台灣當務之急，但就睇唔到政府有任何決心解決問題。
台灣龍捲風

《台灣龍捲風》（英文：Taiwan Tornado）係2004年三立台灣台八點檔連續劇，2004年2月24號首播，2005年6月22號播出大結局，接檔《天地有情》喺星期一至五夜晚八點播出。2022年6月6號喺三立台劇官方YouTube推出《台灣龍捲風》高清HD版本。
加羅普

呢幅畫描繪一大班人圍圈跳加羅普嘅情境。
加羅普（英文：galop）係一套社交舞曲，最遲起源喺 19 世紀上半橛，喺 19 世紀曾經盛行於英格蘭同法國嘅舞會。
加羅普喺節奏上係雙拍子，多數 2/4 拍；喺舞步上，呢種舞會涉及一對男女相擁噉跳（呢點似華爾滋），舞步上多兩個人一齊做橫向嘅跳躍（會用到芭蕾舞上嘅 glissade 或者類似嘅舞步），而大班人一齊喺舞會跳加羅普嗰陣好興圍圈噉嚟跳，出現成班人一齊圍住舞廳中央打圈跳嘅情境。有啲芭蕾舞劇會參考加羅普嘅節奏同跳法。
加茂正五

加茂正五（1915年12月12號—1977年9月14號）係日本足球員，打前鋒，曾經喺1936年替日本足球代表隊出場2次，重參加過1936年夏季奧林匹克運動會。
加芙列拉·米斯特拉

加芙列拉·米斯特拉（Gabriela Mistral，1889年4月7號—1957年1月10號）係智利女作家，1945年攞諾貝爾文學獎。
加茂健

加茂健（1915年2月8號—2004年3月26號）係日本足球員，打前鋒，曾經喺1936年爲日本足球代表隊出場2次，重參加過1936年夏季奧林匹克運動會。
加羅文

加洛文（粵拼：gaa1 lo4 man4），屬於羅曼語族，係生活喺法國上布列塔尼地區嘅人講緊嘅語言，而家約莫有三萬人講緊。
加色法

加色法指用唔同色嘅光溝埋一齊，而溝出另外嘅第啲色。當中特定嘅紅、綠同藍用第啲光會溝唔出，叫加色法三原色或者光學三原色；以光學三原色做基礎嘅色彩數學模型叫RGB色彩模式。
相對於加色法嘅係減色法。
加美郡

加美郡（粵拼：gaa1 mei5 gwan6，日文：加美郡／かみぐん Kami gun */?）係日本宮城縣嘅一個郡。
依家佢轄下有兩個町：
色麻町
加美町
加茂周

加茂周（1939年10月29號—）係退役日本足球員，教練，執教過日產汽車、橫濱飛翼、日本足球代表隊同京都不死鳥。
哈利列納

哈利列納（粵拼：haa1 lei6 lit6 naap6，英文：Harry Redknapp，1947年3月2號—）係英倫前足球員同足球領隊。球員時期踢中場，效力過般利茅夫足球會、韋斯咸足球會、賓福特足球會。
哈利寶

哈利寶（德文：Haribo）係一間德國零食生產商，出名整熊仔糖。哈利寶公司總部喺德國波恩。

歷史
哈利寶嘅創辦人漢斯列高（德文：Hans Riegel）係喺波恩學做整糖師傅出身嘅，慢慢由學徒做到公司合夥人。1920年，佢決定單飛，用佢嘅名同開舖地方嘅字頭做公司個名：Hans Riegel, Bonn 合併成 Haribo。1922年，哈利寶糖廠發明咗熊仔糖。
第二次世界大戰期間，哈利寶嘅生意少咗好多，因為打仗導致原材料短缺。打仗嗰陣，哈利寶公司有用過強迫勞工，佢哋幾廿年後認咗，並且出錢畀二戰強迫勞工補償基金。1945年，創辦人漢斯列高過身，嗰時德國仲未打完仗。佢兩個仔小漢斯（德文：Hans Riegel junior）同埋保羅（德文：Paul Riegel）接手哈利寶公司嘅生意。
打完仗之後，哈利寶嘅生意返返嚟，做到風生水起。去到廿一世紀初，哈利寶做咗全歐洲最大嘅糖果生產商。
創辦人個仔小漢斯列高喺2013年過身，佢嘅遺產捐咗畀漢斯列高基金會做慈善用途。

熊仔糖
哈利寶熊仔糖
「金啤」（德文：Goldbären）熊仔糖係哈利寶最出名嘅產品。熊仔糖係哈利寶糖廠喺1922年發明嘅嘢食，所以唔少人會將「熊仔糖」或者「德國軟糖」等同「哈利寶金啤熊仔糖」。
金啤熊仔糖有六款，每款唔同色唔同味：

宣傳
哈利寶飛機機身廣告。航空公司係TUI。
哈利寶宣傳口號「Haribo macht Kinder froh – und Erwachsene ebenso」（哈利寶令小朋友開心，大人都係）好出名，世界上唔少人都識。口號本來得一句「Haribo macht Kinder froh」，喺1935年寫成，後來喺1962年加埋下半句。
哈利寶公司會喺世界各地市場用各自嘅語言重新創造過個口號，例如英文就變咗「Kids and grown-ups love it so – the happy world of Haribo」（細路同大人都鍾意，哈利寶開心世界），保留「細路」、「大人」、「哈利寶」、同「開心」嘅概念，但係語序唔同晒，因為要喺兩種語文都押韻，係創譯嘅好例子。。
哈利寶公司亦鍾意喺各種交通公具度賣廣告，例如飛機機身廣告、賽車車身廣告噉。
哈利法塔

哈利法塔（阿拉伯文：برج خليفة‎），之前叫杜拜塔（阿拉伯文：برج دبي‎）係世界最高嘅摩天大廈，位於阿拉伯聯合酋長國杜拜。塔高 828米，佔地兩平方公里。

工程
工程由2005年4月15號開始。由於當局驚住其它國家加入競爭起更高嘅大廈，杜拜塔嘅高度一路都保密。但係根據其中一個承包商發放嘅資料顯示，杜拜塔最後會有808米。
喺2008年9月1號，杜拜塔已經有707米高，暫時成為中東最高、世界第七高嘅摩天大廈。
2009年，杜拜塔嘅高度已經達到去818米，亦成為咗人類首個高過800米嘅建築，封頂後變成世界第一高樓。
杜拜塔喺2010年1月4號開幕，當局正式宣佈有成828米高。
哈利法斯

哈利法斯（英文：Halifax），又譯哈里法斯，係加拿大諾華斯高沙首府，大約住咗40萬人。
哈利法克斯伯爵

哈利法克斯伯爵（英文：Edward Frederick Lindley Wood, 1st Earl of Halifax，1881年4月16號—1959年12月23號），名係愛德華·伍德，英國保守黨嘅政治人、外交官同貴族。佢喺1938年2月21號去到1940年12月22號期間做外交大臣，任內爆發咗二戰佢主持對德國宣戰。
哈利斯戈州

哈利斯戈州（粵拼：haa1 lei6 si1 go1 zau1；西班牙文：Jalisco，西班牙文讀音：[xaˈlisko]）係墨西哥嘅一個州，喺國土西部，首府瓜達拉哈拉。
哈利斯登站

哈利斯登站（英文：Harlesden station）係英國倫敦地下鐵必嘉老綫嘅車站，屬第3收費區，喺大倫敦布倫特區。
古本新乃輔

古本新乃輔，係日本嘅一個男藝人同埋演員。
古晉

古晉（Kuching）係馬來西亞沙撈越首府兼最大城市，亦係成個婆羅洲最大城市，人口大約68萬。

地理位置
古晉喺北緯1度33分，東經110度25分，海拔27米（89英尺）。古晉係沙撈越河岸邊一座城市，喺婆羅洲西北部。

氣候
古晉全年温度平均、雨量充足、潮濕天氣，屬於熱帶雨林氣候。古晉年均兩量大約4,200mm，係馬來西亞最濕嘅地方之一。
受東北季候風影響，古晉全年最潮濕月份係11月至第二年2月；最乾係6至8月。

交通
市內交通主要係靠巴士、的士同私家車，有高速公路連接婆羅洲大部分東馬來西亞城市。

航空
古晉國際機場（Kuching International Airport）喺古晉市中心南部約11公里，有定期航班來往東馬同西馬大部分城市。另外，有國際航班往返新加坡、雅加達等地。

長途巴士
古晉中央車站（Kuching Sentral Bus Termninal ）有巴士去東馬婆羅洲各個主要城市。

人口
Orang Ulu土著
根據馬來西亞統計局2010年報告，有325,132人住喺古晉。其中馬來人佔 146,580、華人佔 120,860、伊班族佔 28,691、比達友人佔 13,681、非馬來西亞公民佔 7,216；其他沙撈越土著，Orang Ulu）佔3,250、Melanau佔2,078。另外，印度人同其他種族各佔1,626同1,140人。
伊班族、比達友人、達雅族、Orang Ulu人主要信基督教同萬物有靈論；華人主要信道教、佛教同基督教；馬來人同Melanau絕大部分都係信回教。

古晉華人
住喺古晉市區嘅華人以客家人居多。客家人主要做農業、建築業。福建人（閩南人）同詔安人（都屬於閩南人）主要從事商業同建築業，而興化人大多從事漁業、腳車、輪胎等零件業。福州人大多經營伐木業，金融業等。海南人多經營咖啡店，而潮州人（包括汕頭人同揭陽人）多經營雜貨業。

市內語言
馬來語、英語同各種華語係古晉人廣泛使用嘅語言。
馬來語係政府同半政府機構指定嘅語言。當地華人用嘅華語包括：福建話、客家話、福州話、興化話、廣府話、潮州話等。
古朗德連

古朗德連（Courrendlin）係瑞士茹拉州一個城鎮，面積11.09平方公里，約莫住咗三千人，七成人口信羅馬天主教。
古朗拉維納斯

古朗拉維納斯（法文：Coulanges-la-Vineuse），係法國布爾岡約訥嘅其中一個市鎮。
古朗德

古朗德（英文：Courante）係源自 16 世紀法國同意大利嗰頭嘅一種舞曲同舞蹈，喺巴洛克音樂當中相當受歡迎。例子有巴哈《小提琴第二變奏曲》嘅第二樂章。
法國式嘅古朗德樂曲一般會跟 3/2 拍號跳，氣氛傾向「生動活潑」。
古朝鮮

古朝鮮是對古代朝鮮半島國家的稱呼，是檀君朝鮮、箕子朝鮮、衞滿朝鮮的統稱。公元前108年被西漢征服。
古村站

古村站係釜山地鐵4號線沿線嘅一個架空車站，喺韓國釜山廣域市機張郡鐵馬面（韓文：철마면）古村里。

車站結構
站體係1面2線島式月台嘅架空車站，等車月台有月台幕門，並有4個出口。

史
2011年3月30號：落成啟用。
古林將太

古林將太（1991年5月11號—）係日本足球員，司職中場，效力名古屋鯨魚。
堀之內聖

堀之內聖（1979年10月26號—）係日本足球員，司職後衞，效力過浦和紅鑽，橫濱FC，及山形山神。
堀健人

堀健人（1982年6月13號—）係日本足球員，司職中場，效力過佐川急便，水戶蜀葵，及Hoyo Oita。
堀井美晴

堀井美晴（1953年3月16號—）係退役日本足球員，教練，執教過川崎前鋒。
堀中優希

堀中優希 ，係日本嘅一個女藝人同埋配音員。
堀北真希

堀北真希（1988年10月6號—），原名原麻里奈，係日本前女演員，2003年出道，出名嘅電視劇包括《電車男》、《野豬大改造》同埋《花樣少年少女》，2017年宣佈引退。
堀井岳也

堀井岳也（1975年7月3號—）係日本足球員，司職前鋒，效力過甲府風林，山形山神，及札幌岡薩多。
堀內林平

堀內林平，臺灣政治人物，曾經做過日治時期臺南市尹。
史匹哲太空望遠鏡

史匹哲太空望遠鏡（英文：Spitzer Space Telescope），係一副太空望遠鏡，2003年由美國太空總署射上地球大氣層上面嘅太空軌道，用到2020年。
史克·阿密發哈·沙巴

史克·阿密發哈·沙巴（阿拉伯文：أحمد الفهد الأحمد الصباح‎，1963年8月12號—），重可以嗌阿密發哈·沙巴，係科威特嘅政治人兼第二任亞洲奧林匹克理事會主席，佢重係國際奧林匹克委員會嘅成員。

生平
阿密沙巴嘅老豆係法赫德親王（阿拉伯文：الشيخ  فهد الأحمد الجابر الصباح‎），佢喺科威特大學嗰度讀書，同時佢重係科威特嘅軍事委員，而且佢攞咗科威特軍隊嘅少校等級返嚟。佢喺農田度試過搞同石油、經理、水電、交流同埋建築嗰行嘢。
1990年到2001年之間，做過科威特奧林匹克委員會嘅主席；喺1992年，佢重俾人揀咗國際奧委會嘅其中一位成員，而且重攞埋亞奧理事會嘅主席（佢老豆法赫德親王係亞奧理事會創會主席）。
喺2000年，佢重做咗科威特信息部嘅部長，而且重喺2001年搞緊同石油有關嗰行。
2021年9月10號，佢正式卸任亞奧理事會主席。
史力加 2

《史力加 2》（Shrek 2）係 2004 年出嘅一套電腦動畫電影。
史伯泰

史伯泰（葡文：Joaquim Marques Esparteiro，1895年1月28號—1976年10月），葡萄牙軍官、政治人。第117任澳門總督。
史伯泰生於葡萄牙阿布蘭特什嘅聖塔倫區。佢先後讀過科英布拉大學同里斯本大學。做過彈道學、微積分學、力學教授。
1951年11月23號，史伯泰被葡萄牙政府任命為澳門總督。任期至1957年結束。在任期間，發生關閘事件。1955年，史伯泰策劃澳門開埠400周年慶典，遭到中華人民共和國當局嘅強烈抗議，派兵封鎖中澳邊境嘅關閘通道，導致澳門生活用品斷絕。澳門陷入混亂，史伯泰被迫取消慶典。
史力加

《史力加》（英文：Shrek），係喺2001年上畫嘅動畫電影，係美國荷里活導演安德魯·亞當森、艾倫·華納執導嘅童話故事作品，製作公司係夢工場。
史力加萬歲萬萬歲

《史力加萬歲萬萬歲》（英文：Shrek Forever After）係套2010年美國3D喜劇動畫片，由夢工廠動畫製作。
史匹堡

史提芬史匹堡（英文：Steven Allan Spielberg，1946年12月18號—）係美國導演，拍過好多齣經典電影。佢除咗係導演，亦寫戲本、設計遊戲等等。

生平
史匹堡係喺美國俄亥俄州辛辛那提出世。佢中學畢業之後就向南加州大學申請修讀電影但失敗。之後佢成功申請到喺加州州立大學讀電影。佢讀緊大學嘅時候期間經已花時間做電影行業嘅兼職，主要係做電影剪接。
1969年佢開始執導，最初係拍電視電影。後來佢開始幫環球影業開戲。佢嘅成名作係1975年嘅《大白鯊》，當時因為破票房紀錄，一舉成名。跟住重拍咗三套續集。1982年佢又拍咗《ET外星人》，亦都風靡一時，人人都將外星人叫做「ET」。
而佢喺1993年執導嘅《侏羅紀公園》重犀利。因為呢齣戲係佢電影生涯最收得嘅。當時重因為呢部戲，喺全球掀起一股恐龍熱。
史匹堡憑住1993年《舒特拉的名單》同埋1998年《雷霆救兵》，攞到奧斯卡最佳導演獎。

作品
呢個表唔完整，歡迎加料。
《大白鯊》
《ET外星人》
《侏羅紀公園》
《舒特拉的名單》
《雷霆救兵》
《林肯》
天壇東門站

天壇東門站（粵拼：tin1 taan4 dung1 mun4 zaam6；簡化字：天坛东门站）係北京地鐵5號綫嘅車站，2007年10月7號營運，喺東城區天壇東路近天壇東門口。
太湖花園

太湖花園（Serenity Park）係香港大埔區一個私人屋苑，約莫有2500個住宅單位，係大埔區數一數二嘅大型屋苑。屋苑近住港鐵太和站，太和站行過去大概5至8分鐘，之間有行人隧道連接，重有單車徑。屋苑嚮大埔頭，有平台花園，附近有康體設施。

物業資料
屋苑總共有18座，分兩期入伙：
第一期有15座，喺大埔頭路18號，地產發展商係信和置業同中國海外合作，1992年入伙，比較近港鐵站。
第二期有3座，喺大埔頭徑1號，發展商係信和置業獨資，1995年初入伙，戶戶落地玻璃，建築質素較好。
每座有1梯8伙，層數最高分別到20至22樓。
標準分層建築面積：約478至580平方呎，都係兩睡房1浴室規格，住到兩至五個人。
特色單位：880平方呎，一、二期頂層有複式單位連私人天台住宅；一期地下有連私人花園住宅單位。

設施
太湖花園兩期物業各自設有住客會所，設施包括健身室、泳池、桑拿房、桌球室、壁球室、音樂室等、亦設有兒童遊樂場、公園、停車場咁。
太清

太清係南梁武帝蕭衍嘅年號，相當於公元547年到549年，前後總共3年。
太湖

太湖（粵拼：taai3 wu4；通用吳語拼音：（無錫）tha陰去 wu陽平 / （蘇州）tha陰去 ghou陽平）係中國五大淡水湖之一，喺江蘇南面、長江南岸。
太湖片

太湖片，即北部吳語或者吳語北片，係吳語分佈面積最大、用嘅人最多嘅一個方言片，因為佢分佈嘅區域度有太湖而得名。具體範圍大致包括江蘇南部、浙江北部、上海以及皖南廣德市、郎溪縣，講嘅人大約4700幾萬，佔吳語使用總人口大約65%左右:4，係影響力最強嘅一支吳語。
太湖片對比其他吳語片區比較一致，內部相互交流基本上完全無問題。哩個方言片畀細分為毗陵、蘇滬嘉、苕溪、杭州、臨紹、甬江6個小片。有專家對其中嘅蘇滬嘉、苕溪兩個小片嘅劃分提出質疑，認為根據佢地啲方言發音嘅相差，應該重新劃分為蘇嘉湖小片、上海小片，例如《辭海》、《中國大百科全書》就採用咗哩種劃分。歷史上，太湖片嘅權威方言不留都係蘇州話，不過19世紀上海開埠之後逐漸就由上海話取代哩個地位:5。
太湖縣

太湖縣（粵音：taai3 wu4 jyun6）係中華人民共和國安徽省安慶市嘅縣。面積2031km²，人口57萬（2010）。
太湖縣比較有名嘅景緻有花亭湖。呢個湖原先係1960年代爲咗調節洪水而挖嘅，後來作為水力發電用。整呢個湖初期因為浸咗好多田畀當地人鬧，不過而家反而開發成旅行地。
另外佛教一派嘅禪宗喺呢度嘅歷史都幾長下。

史
太湖個名源自呢度嘅地理。《南畿誌》：「因其地有大湖，故名。」《清史稿·地理誌》：「太湖舊與小湖五，並湮。」《太湖縣誌》：「所湮五湖，名爲大湖、小湖、仰天湖、陸鍾湖、黃里湖。」。講明呢度曾經好多湖，不過後來都乾曬，而個地名就流傳落來，而同太湖嗰個湖撞名。
南朝宋元嘉二十五年（448年）呢度設太湖左縣。（南朝宋、齊兩代將南方異族嗌做「蠻左」，異族之地就話係「左縣」。）
隋開皇三年（583年）太湖左縣所屬嘅晉熙郡改名做熙州，太湖左縣就跟住改名爲晉熙縣。開皇十八年（598年）恢復原名，不過去咗個「左」字，叫太湖縣。
唐武德四年（621年）分太湖縣一部分爲青城、荊陽兩個縣；武德七年（624年）青城併入荊陽；武德八年（625年）荊陽重歸太湖。
奇鮟鱇科

奇鮟鱇科（學名： Thaumatichthyidae）係輻鰭魚綱鮟鱇目嘅其中一個科。
奈良公園

奈良公園（粵拼：noi6 loeng4 gung1 jyun2；日文：奈良公園(Narakōen)）係喺日本奈良縣奈良市若草山麓嘅都市公園，佔地660公頃，公園內有多個歷史文化遺產建築，包括東大寺、興福寺、春日大社、奈良國立博物館、正倉院等。
奈良公園係奈良鹿嘅主要棲息地，鹿群可以自由自在喺奈良公園行來行去，但因為佢哋亦都可以走去馬路或郊外山區，會破壞農田同食農作物，影響收成，喺2016年啲鹿搞到奈良地區農業一年損失六十億日圓（四億二千四百萬港紙）。由2017年開始，當地政府喺耕作區域設陷阱捉鹿，搬佢哋去其他地方，而喺奈良公園裏面嘅奈良鹿唔受影響。
奈氏擬鮟鱇

奈氏擬鮟鱇（學名：Lophiodes naresi）係鮟鱇科擬鮟鱇屬嘅其中一個種。
奈波果林

奈波果林 ，係日本嘅一個女藝人同埋配音員。
奈梅亨

奈梅亨（英文：NEC Nijmegen）係荷蘭尼美根一間職業足球球會，依家踢緊荷蘭甲組足球聯賽。
奈何橋

奈何橋喺中國道教觀念入面係陰間嘅出入口，「奈何」一詞係梵文「地獄」（Naraka）嘅音譯。
奈月セナ

奈月セナ（1996年5月30號—），原名赤瀨未貴（日文：赤瀬 未貴），係日本女模特兒。佢喺岐阜縣出世。身高1米72。擅長弓道同游水。
吳文忻

吳文忻（英文：Natalie Ng，1974年10月17號—），又叫吳忻熹，係香港女演員，1998年度香港小姐競選嘅季軍，1998年到2004年期間係無綫電視女藝員，亦拍過唔少電影。

演出
呢個表唔完整，歡迎加料。
吳日章

吳日章係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
吳斌

吳斌（1965年3月8號—2012年6月1號）係浙江杭州人，杭州長途客車司機。2012年5月29號中午渣長途客車途中，行至江蘇陽山路段時，畀嚿鐵打中腹部同手臂，令佢肝臟破裂同埋肋骨多處骨折。然而危急關頭，佢忍住劇痛，控制住架車，做好一系列安全措施，疏散好尐乘客。
事發後，吳斌被緊急送去無錫101解放軍醫院搶救，但係最終因傷勢過重喺6月1號凌晨死，年僅48歲。佢嘅事跡受到讚揚同尊敬，被譽為「最美司機」。
吳明欽

吳明欽（1955年4月13號—1992年6月22號），係香港一個中學先生，喺佛教沈香林紀念中學教過，當時同民主黨前主席李永達係同事。佢做過屯門區議會議員，區域市政局議員同立法局議員。

屋企
吳明欽個老婆係香港小姐卞美雲，生咗一仔一女（佢嘅千金吳思諾係民主黨員）。兩人喺香港中文大學求學時相識。

政途
1985年開始，吳明欽做屯門大興選區區議會議員，同年10月11號喺大興邨畀三個攞住水喉通嘅男人襲擊受傷；1986年開始做區域市政局議員；1989年當選香港十大傑出青年。1991年參選香港立法局選舉，以高票當選，成為香港首批泛民主派立法局直選議員。
吳明欽曾經係集區議員、區域市政局議員、立法局議員於一身嘅「三料議員」，亦係香港首位遇襲嘅區議員。

病死
1992年2月，吳明欽發現患咗血癌，送到瑪麗醫院做骨髓移植手術，但係出現併發症，6月22號病逝，享年37歲。香港民主同盟（民主黨前身）派何俊仁爭吳明欽死後留落嚟嘅立法局議席，但係輸咗畀鄉事派候選人鄧兆棠。
吳文遠

吳文遠（Avery Ng，1976年12月27號—），花名「大將軍」，係香港泛民主派政治組織社會民主連線秘書長。因為佢講嘢溫文爾雅，但成日參加公民抗命，故被稱為「大將軍」。

簡歷
吳文遠中學過澳洲升學，大學讀墨爾本大學機械工程同精算及財務商學士雙學士。
佢2008年加入社民連，2012年參選立法會選舉香港島直選，攞唔夠1%選票，2016年轉戰九龍西，結果又再次落選。
吳旭洋

吳旭洋，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
吳易緯

吳易緯（粵拼：ng4 jik6 wai5）係華語流行歌曲作詞人、「植光土壤音創」版權、企劃統籌同「生命樹樂團」經紀人。
呂底亞星

呂底亞星（Lydia），舊譯呂女星，即係小行星110，係太陽系小行星帶嘅一粒小行星，喺1870年4月19號發現。
呂德斯維爾

呂德斯維爾（Rüderswil）係瑞士中西部一個城鎮，由伯恩州負責管轄，面積17.17平方公里，七成土地係農業用地，海拔高度655米，2011年人口2,380，人口密度每平方公里139人。
呂志和星

呂志和星（5538 Luichewoo），即係小行星5538，係太陽系小行星帶嘅一粒小行星，喺1964年10月9號發現。
呢粒星個名係紀念香港生意人呂志和。
呂志宏

呂志宏，香港親中派政治人，香港再出發大聯盟發起人之一。
呂志華

呂志華，香港股評人，金融從業員，亦為專欄作家、親中派政治評論員，曾經係自由黨成員，1994年－1999年期間係觀塘區議員（麗港）。佢亦喺YouTube同Facebook開設『呂志華聲音雜誌』，喺YouTube有超過10萬嘅訂閱者，另外亦喺同屬親中派嘅Youtube頻道『屈機TV』主持節目志華深度談。

區議會生涯
1994年區議會選舉，呂志華代表自由黨以過半票數，擊敗另外兩名獨立候選人，成為首任麗港選區區議員。

政治立場
呂志華係親中派人士，除咗反對民主派，仲有反美國同埋反對自由、民主、人權等普世價值嘅傾向，又曾經出版一本名為《踢爆民主》嘅散文集批評美國，亦喺中美貿易戰問題上不時攻擊美國，又稱讚中國手段高明。不過，佢攻擊民主派嘅言論，就曾經畀民主黨林卓廷批評發放假消息。

元朗襲擊事件中被林卓廷批評散播假消息，篡改歷史
喺2020年8月26日，林卓廷等多名民主黨成員因為元朗襲擊事件畀警方拘捕，呂志華喺自己嘅聲音專欄發表一段短片，形容呢個係好消息，話林卓廷搞大元朗襲擊事件，害人反害己，形容反對修訂逃犯條例嘅人係暴徒，話佢哋攻擊警察做新聞，手段恐怖，又話721同831事件根本唔係乜嘢事。反對修訂嘅人悼念因為反對逃犯條例修訂犧牲嘅性命，係刻意將事件越煲越大，成個社會俾佢哋呃咗，當晚係佢哋特登入去尋釁生事，又用上『黃屍』一詞做片段嘅Hashtag。去到2020年11月25日，林卓廷喺社交媒體批評包括呢段片在內嘅好多網上片段內容不實，批評有人試圖篡改歷史，又呼籲支持者舉報呢啲短片，捍衛真相舉報假消息。
呂慧儀

呂慧儀（英文：Koni Lui，1982年9月3號—）係2006年度香港小姐競選季軍，隨即加入無綫電視做藝人。2008年拍《原來愛上賊》個角色「長腳蟹」好出名，所以佢花名叫長腳蟹。佢鄉下係福建南安，香港出世。另外佢係2004年度工展小姐選舉冠軍。2011年同香港先生黃文迪結婚，2014年生咗個仔叫黃柏翹（Anton，蟹籽），但喺2018年離婚。2019年10月，呂慧儀因為無按時食飯喺屋企暈咗，仲撞傷手，當時全靠5歲嘅囝黃柏翹叫返醒佢。
呂建軍

呂建軍（粵拼：leoi5 gin3 gwan1，簡化字：吕建军，1985年8月1號—）係中國足球員，宜家喺中國甲級聯賽中一直擔任石家莊光明隊嘅後衛。
呂愛平

呂愛平，香港親中派政治人物兼中醫界人士。呂愛平1983年嚮江西中醫藥大學攞到中醫藥學士學位，又分別嚮1987同1997年喺中國中醫研究院（家陣叫做中國中醫科學院）攞到病理學中西醫結合碩士同博士學位。2023年被香港浸會大學委任做副校長（研究及拓展）。

選舉經歷
喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
存取控制

存取控制（access control）係保安嘅一種方法，泛指用某啲方法嚟限住「邊個有權用呢件呢件資源或者睇呢件呢件資訊」。
字面意思

字面意思（粵拼：zi6 min2 ji3 si1 | 英文：Denotation）係意思一種，係指一隻字詞就噉字面解嘅意思。舉例說明，白雪公主個英文名 Snow White 字面解係雪白噉嘅意思。
存在主義

存在主義係哲學形而上學一個流派，認為人存在嘅意義係無法子經由理性思考而諗到答案，強調個人、獨立自主同主觀經驗。代表人物包括尼采、祁克果、杜斯妥也夫斯基同薩特。
存女星

存女星（Meliboea），即係小行星137，係太陽系小行星帶嘅一粒小行星，喺1874年4月21號發現。
字頻效應

字頻效應（粵拼：zi6 pan4 haau6 jing3；英文：word frequency effect）係指啲人對一隻語言入面出現得密嘅字（例如喺粵語入邊，蘋果出現嘅頻率應該會高過覬覦）反應會快啲。
女人不哭

《女人不哭》係中國中央電視台喺2006年製作嘅勵志電視劇，共34集，由田海蓉、鄧超、姚芊羽、賈乃亮、湯唯等主演。田海蓉更憑呢套劇獲得上海東方電影頻道2006年度「最佳收視明星獎」，亦係湯唯電視上嘅成名作，喺結束拍攝兩個月後，佢就被李安選中成為《色戒》嘅女主角。
呢套劇曾經喺湖南電視台、黑龍江電視台、山東電視台、江蘇衛視、湖北衛視、河北衛視、吉林衛視、天津衛視、上海東方電影頻道播映，喺湖南省、黑龍江省同山東省等地都成為收視冠軍。而喺2008年7月又將喺台灣上映，而喺2008年，香港亞洲電視買到播放權，適逢喺汶川大地震發生後播出，於2008年6月4日起逢星期一至五晚上9:00-10:30播出，係第三套Drama90系列劇集。
女「識」足球

《女「識」足球》（英文：Girl Fans Talk）係香港now TV製作嘅體育節目，係2024年歐洲國家盃嘅特備節目，節目首先會喺now TV播出，之後由2024年6月3號到6月14號逢禮拜一到五 19:55－20:00 喺香港電視娛樂ViuTV播出。節目每集由唔同女嘉賓分享自己同足球相關嘅經歷。
女主播智好傾

《女主播智好傾》（Talker With Anchor）係香港電視娛樂製作嘅訪談節目，由前新聞女主播林燕玲主持，訪問其他前新聞女主播，傾下有關保險理財嘅話題。節目由2020年5月25號到8月17號逢禮拜一11:15－11:30（《智富通》第二節時段）喺ViuTV播。
女人·本色

《女人·本色》（英文：Wonder Women）係一部2007年香港電影，由黃真真執導、梁詠琪、薛凱琪、林子祥、鄭嘉穎、張敬軒主演。

外界評價
呢套戲以香港主權移交十週年作為背景，亦成為唯一一套被中聯辦認可嘅『回歸電影』，梁詠琪更加憑呢套戲獲提名第十二屆香港電影金紫荊獎「最佳女主角」，但就畀一啲人認為對政權擦鞋。其中香港電影評論學會會員陳志華批評，呢套戲表面係呈現歷史，實質就跟進官方口徑，並無反映真實嘅香港。
另外，呢套戲表面亦宣揚女人自強，但陳志華亦批評，入面梁詠琪嘅角色太唔真實，劇情只係為咗討好女性觀眾。
女人味

女人味係體現出女人性質嘅形象、行為、性格等等嘅特徵，典型嘅特徵有溫柔、同理心同感性。
一個男人如果好有女人味，就叫做「乸型」。
女人

祼體圖片 響外太空行緊嘅先鋒十號，上面嘅刻有女人金屬版圖案。原稿有女性陰戶，但最後響美國太空總署首席科學家John Naugle要求下，最後版本裏面除去。
著名女人。
女人（粵拼：noei5 jan4*2），係指成年女性人類，屬雌性動物，同男人相對。女仔，係指女性兒童。女人可以係指生理性別上嘅分別，即係性染色體係XX、有屄嘅人，亦都可係文化上性別角色嘅分別。
金星符號，亦都代表女性
金星符號，亦都代表女性。佢上圈係代表希臘女神維納斯手上嘅鏡（統一碼：♀）。呢個金星符號亦代表陰性，西洋鍊金術代表銅。鍊金術師做呢個符號，圈係精神，十字係物質。

生物學，性
生物學，並唔係決定一個人係女人嘅唯一因素。有啲女人有唔尋常荷爾蒙或者基因上嘅差異，都會有影響。有啲女人可能一生都唔會有女人應有嘅生理。
用生物學來講，女人性器官係用嚟生殖。而第二性徵就係用來餵細路，以及吸引同伴。
人類女性生殖系統
雖然女人出生率係低過男人(約1:1.05)，但係女人平均壽命係長過男人。響六十歲時，女對男係100比81，再老啲，就係100比53。女人嘅死亡率係低啲，就算佢未出世都係。通常女人平均都比男人長五年命。原因有好多。基因上，女人性別染色體上，基因重複同變化。社會上，女人好少要當兵。健康選擇上，女人比較少自殺，食煙同飲酒，脾氣方面，女人比較平和，無男人咁火爆。響女人停經之前，女性荷爾蒙對心臟有保護作用，同埋無咁多男性荷爾蒙嘅影響。
女人俱樂部

《女人俱樂部》（英文：Never Dance Alone），係香港無綫電視製作嘅時裝勵志電視劇，由李若彤、李麗珍、袁潔瑩、陳慧珊、葉蘊儀、張慧儀、江欣燕同吳啟華領銜主演，監製曾志偉、陳維冠。呢套劇用後生時嘅回憶做主題。

軼事
呢齣劇係吳啟華與陳慧珊繼《妙手仁心》、《妙手仁心II》和《美味情緣》後，相隔13年再次喺同一齣劇集度扮情侶。
呢齣劇係李若彤同葉蘊儀分別繼《天龍八部》同《孝感動天》之後，相隔17年後首次參演無綫嘅電視劇。
呢齣劇係李麗珍繼《男親女愛》之後，相隔13年後首次參演無綫嘅電視劇。
呢齣劇係袁潔瑩繼《我要Fit一Fit》之後，相隔11年首次參演無綫嘅電視劇。
呢齣劇係鄭敬基繼《九五至尊》之後，相隔10年後首次參演無綫嘅電視劇。
呢齣劇係陳瀅、陳嘉寶、王敏奕、賴慰玲首部喺無綫電視演出嘅劇集。
呢齣劇係吳燕菁、吳嘉禧暫時至今為止唯一喺無綫電視演出嘅劇集。
呢齣劇係苗金鳳、袁潔瑩喺無綫電視嘅告別作。
呢齣劇係鄭敬基與袁潔瑩繼《我要Fit一Fit》之後，相隔11年首次喺同一齣劇合作。
呢齣劇係盧大偉生前最後一齣參演嘅電視劇。
姆特華拉

姆特華拉係坦桑尼亞一座城，姆特華拉區首府，人口8萬。
姆斯瓦蒂三世

姆斯瓦蒂三世（1968年4月19號—）係當今斯威士蘭國王，由1986年做到而家。
姆茨赫塔

姆茨赫塔係格魯吉亞嘅古城，又係姆茨赫塔-姆季阿涅季州嘅首府，喺格魯吉亞東部，離首都第比利斯20公里，海拔高度460米，2014年人口7,940。
姆宛札

姆宛札係坦桑尼亞第二大城，姆宛札區首府，人口71萬。
姆潘達

姆潘達係坦桑尼亞一座城，卡塔維區首府，人口5萬。
妾制

妾制（Concubinage）廣義上係指任何涉及性關係而唔去建立正式婚姻嘅男女伴侶關係（包括同居、炮友、二奶、性奴等等），狹義上就指納妾侍嘅行為。
呼格

呼格（英文：vocative）係文法格嘅一種，表示隻名詞係畀人用緊嚟稱呼某人。
英文同法文技術上冇呼格，但係仍然有呼格記號，就係名詞前面嘅 O（法文 Ô），O 同名詞成組仍然叫做 vocative；爾個 O 有時譯做 ｢噢｣，其實係錯嘅，因為中文稱呼人唔會用 ｢噢｣。
呼羅珊省

呼羅珊省（波斯文：استان خراسان‎）係伊朗舊時一省，首府馬斯哈德。佢曾經係伊朗最大省，2004年拆做三個省：北呼羅珊省、禮薩呼羅珊省、南呼羅珊省。
呼延氏

呼延（粵拼：fu1 jin4）係唐人姓氏，喺《百家姓》裏頭排第470位，依家經已冇乜人用。
呢篇呼延氏係同姓氏有關嘅楔位文章，重未寫完嘅。麻煩你幫手充實佢。
呼德章

呼德章係伊斯蘭教典籍《可蘭經》入面嘅第11章（蘇拉）。
呼圖壁

呼圖壁（維吾爾文：قۇتۇبى ناھىيىسى‎）係中國新疆昌吉嘅一個縣。
呼家樓站

呼家樓站（粵拼：fu1 gaa1 lau4 zaam6；簡化字：呼家楼站）係北京地鐵6號綫同10號綫嘅轉車站，喺朝陽區朝陽北路同東三環北路嘅交界。其中6號綫喺2012年12月30號營運，而10號綫喺2008年7月19號營運。
媽祖閣

媽祖閣（媽讀馬，粵拼：maa5 zou2 gok3；葡文：Templo de A-Má）係澳門一廟，亦叫媽閣廟，喺澳門半島西南。
佢同普濟禪院同埋蓮峰廟係澳門三大古廟，喺1992年被評為澳門八景之一，係澳門受保護嘅歷史建築。
媽閣山

媽閣山（葡文：Colina da Barra），係澳門半島第二高嘅山，海拔71.6公尺高。東北面同西望洋山連接一齊，環山道路叫西望洋馬路，近西灣，山上面有好多豪宅。山下面有澳門古老村落之一媽閣村。
媽閣站

媽閣站（粵拼：ma5 gok3 zaam6，葡文：Estação da Barra）係澳門輕軌氹仔線一個終點站，系2023年12月8號啟用。車站個名嚟自媽祖閣。
嫁娶屋

嫁娶屋（粵拼：Gaa3 ceoi2 uk1）係廣州同佛山嘅一種傳統婚禮場地，喺 17 世紀（大清早期）開始有。佢哋係畀啲新人租嚟搞婚禮嘅。

歷史
佛山人搞婚禮好講排場，但係自從 17 世紀開始，人口稠密嘅佛山房屋供應緊張，令到唔少人嘅居所細得滯，攞唔到嚟搞大型嘅婚禮。當時一戶姓楊嘅有錢人家就出租自己嘅宅院畀人舉辦婚禮－就係「嫁娶屋」嘅開端。打後楊氏大宅轉咗手，做埋專門租畀新人舉行婚禮嘅場所－變咗做家陣嘅文會里嫁娶屋。自從楊氏出租嫁娶屋開始，喺佛山嗰頭相繼出現咗其他嘅嫁娶屋，重有分唔同等級。
19 世紀開始佛山嘅外來移民人口多咗好多。呢個時候係嫁娶屋嘅全盛時期。嫁娶屋成行成市，分布有喺九個地方，曾形成過所謂嘅「婚嫁一條街」。喺 1920 至 30 年代，佛山街頭成日都見得到「嫁娶屋出租」嘅廣告。
中華人民共和國成立之後，傳統婚禮式微，原嚟嘅嫁娶屋都改變咗用途，而文會里嫁娶屋亦都畀人間做民房。而家嘅清代嫁娶屋淨係得返文會里 36 號、38 號、40 號嘅嫁娶屋同埋長生樹嫁娶屋保留得完整啲。

現況
近年嚟中國大陸有唔少新人揀舉行傳統唐式婚禮，佛山嘅嫁娶屋行業亦都因為咁而復興。文會里嫁娶屋自從 2013 年起恢復出租畀民眾做唐式婚禮場地。後嚟南風古灶風景區亦都將區入面嘅林家廳改建做嫁娶屋。
嫁妝

嫁妝（英文：Dowry）係結婚嘅女方嫁去男方嗰陣跟埋一齊去嘅財產，同聘禮相對。
媽閣至林茂塘時限性巴士專道

媽閣至關閘沿內港嘅馬路係澳門半島重要嘅交通走廊，每天有成廿八萬人次響呢度搭巴士出行，佔全澳巴士搭車人次一半以上。面對係咁增加嘅乘客但係條路就得咁多，為咗落實巴士路權優先已經變到刻不容緩。所以，經過評估同技術條件，政府就提出媽閣至林茂塘時限性公交專道計劃。
透過巴士同私家車分開嚟行，可以有條件幫到巴士加開班次，從而減少咗市民搭巴士行走呢個路段嘅時間。

第三段：沙梨頭海邊街至林茂塘。

實施
為讓等開車啲人逐步適應新嘅交通安排，保障措施可以順利實行，媽閣至林茂塘時限性公交專道會響5月7號（星期六）開始試行，首階段運作時間係逢星期六、日上晝七點半到九點、下晝四點半到晚豆黑七點，呢段時間專道只係畀巴士同緊急車輛嚟行，其他嘅車就可以繼續用河邊新街現有嘅馬路開去媽閣嗰邊，同埋沿內港嘅比厘喇馬忌士街同爹美刁施拿地大馬路去林茂塘一帶。
嫁到這世界邊端

《嫁到這世界邊端》（英文：Faraway Brides）係香港電視廣播有限公司製作嘅真人騷節目，由陳貝兒主持，總共有三輯。第一輯由2017年9月4號到9月15號逢禮拜一到五晚22:30－23:00喺翡翠台播；第二輯由2018年10月8號到10月26號同一時段播；第三輯由2019年10月21號到11月8號同一時段播。
寒暄問暖

亦可以撳「incubator:Wt/yue/寒暄問暖」跳去維基辭典。
寒背

寒背，又叫駝背，係指背脊嘅脊椎挺唔直，向後拱起，令到身體向前傾。呢種情況通常因為年紀大骨質衰退，又或者平時企同坐嘅姿勢有問題。
維基同享有多媒體嘅嘢：寒背
寒鴉

寒鴉（Coloeus monedula），係鴉科鴉屬嘅其中一種雀，色水深黑。
寒武紀

寒武紀係古生代入面第一個紀，響5.4億年到4.85億年之前，即係響埃迪卡拉紀之後、奧陶紀之前。
地質時代
寒流

寒流（粵拼：hon4 lau4），又叫寒潮，係冬天主要嘅天氣現象，一般嚟講，寒流係指一高氣壓喺高緯生成，冷高壓向低緯侵襲，最後出海變性嘅冷空氣。喺寒流侵襲期間，冷空氣引起成當地氣溫驟降，地面氣壓驟升，有時仲引起強風，大浪。
寒流嘅成因都有唔同，例如北半球寒流嚟自西伯利亞高壓，極地渦旋或西風槽南移等因素。由於海陸配置，南半球除南美外冬季寒流爆發不若北半球同緯度明顯。寒流係喺所有惡劣天氣中影響範圍最廣嘅，冬季一般情況下可以影響1000萬平方公里左右，熱帶氣旋、溫帶氣旋都唔可以達到咁大嘅影響範圍。 例如，西伯利亞高壓引發嘅寒流，往往能影響中國嘅大部分地區，從北部往南，到達處於亞熱帶嘅廣東、香港、澳門同廣西，甚至處於熱帶地區嘅海南，都會發生劇烈嘅氣溫下降現象。

生態方面
熱帶嘅生物比寒帶仲豐富，已反映寒冷對生物比較不利，寒流嚟臨嗰陣唔單止氣溫低，食物嘅來源都好少，喺低溫中，動物身體嘅熱量會不斷咁被寒冷嘅環境帶走，喺動物園都有動物被凍死，相信喺野外嘅動物都有死咗一定數量。
寒鴉少年

《寒鴉少年》（英文：The Jackdaw Boy）係由丁彥雪填詞，華晨宇同鄭楠編曲，華晨宇作曲同演唱。呢隻歌係電視劇《鬥破蒼穹》嘅主題曲，喺2018年8月29號以單曲形式發行。

簡介
華晨宇喺湖南衛視《歌手·當打之年》第一期唱咗呢隻歌，並攞到嗰集觀眾票選第一名。王祖藍亦都喺《百變大咖秀》唱過呢隻歌嚟扮華晨宇。
寒神星

寒神星（Frigga），即係小行星77，係太陽系小行星帶嘅一粒小行星，喺1862年11月12號發現。
寒露

寒露係廿四節氣中嘅第十九個，響西曆10月8號或者10月9號，亦即係太陽響黃經195°嗰日。
曆法以立春為正月節氣，咁寒露就係九月節氣。咁當然黃曆未必咁啱九月。有啲算命方法就視為九月開始。

各年寒露
時刻以百刻制計算。
庚子年，八月廿二，寅初三刻。
寓·弍捌

寓·弍捌（英文：Residence 228），係香港九龍深水埗區一個私人住宅屋苑，喺深水埗福榮街228號，有2棟樓，2012年8月入伙。

交通
港鐵荃灣綫深水埗站C出口。

簡介
物業實際26層高，惟由於冇4、14及24樓，有天台，故有28樓，其中基座佔2層，地下及1樓設有2個商鋪，而2樓則為會所，佢嘅設施計游泳池、桑拿房等，畀住客用。
其餘23層係住宅單位，有88伙，建築面積由約450-2,000呎不等，實用率約73%，其中4伙為特色戶，而一梯有三伙或四伙。

舖頭
基座地下及一樓係鋪頭，地舖面積約4,216方呎，而1樓面積約9,613方呎，合共約1.38萬方呎，發展商嚮2014年2月委託中原地產買，意向價約2.28億元，其中如果淨係買1樓，意向價約1.44億元；同時接受租約，意向每月租金約60萬元，如果淨係租1樓則意向月租約38.5萬元。
坡州

坡州（bo1 zau1，韓文：파주시／坡州市 Paju si */?）係喺韓國京畿道西北面嘅市。呢個市喺1996年3月設立，總面積有682.6平方公里，下面再分咗做5個邑、9個面、2個洞。
坤甸

坤甸（Kota Pontianak）係印尼西加里曼丹嘅首府，人口57萬。
坤神星

坤神星（Dione），即係小行星106，係太陽系小行星帶嘅一粒小行星，喺1868年10月10號發現。
坡參

坡參（粵拼：bo1 sam1；學名：Habenaria linguella）係蘭科玉鳳蘭屬嘅陸生草本植物，喺中國廣東、海南、廣西、貴州、雲南，香港，越南都可以搵到。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢嘅塊狀根可以做藥，有清肺熱嘅功效。
坡山

坡山係中國廣東省廣州市入面最出名嘅一笪崗地，而呢笪崗地就係喺越秀區惠福西路北邊嘅米市街同埋甜水巷之間呢尐。喺明朝同埋清朝嗰陣嘅羊城八景入面，係攞過「穗石洞天」同埋「五仙霞洞」呢兩隻名嘅。

個名點嚟？
呢笪地嘅名係話喺以前宋朝嗰陣，廣州城入面有座山崗響度，由於佢係平地上面嘅高坡，所以改咗個名嗌「坡山」。到咗晉朝嗰陣，呢尐係珠江北邊嘅其中一個碼頭，所以咪有咗「坡山古渡」呢隻名囖。不過喺嗰陣時嘅渡口，係距離依家嘅珠江北邊有千幾米噉遠。

依家嘅坡山
喺晉朝嗰陣時，呢尐係珠江北邊嘅其中一個碼頭。由於岩石成日被珠江水嚟刷過嗮同埋侵蝕，搞咗好多個窿出嚟。而呢啲窿入面，有兩個係非常之大，重要係通埋一齊嘅。其中北邊大，南邊細，長3米，闊2米，深1.1—1.5米。好似個腳印咁。而坡山附近嘅惠福西路，喺唐朝嗰陣係個商業區嚟嘅。雖然話喺南漢嗰陣，座坡山被人鏟平咗，但係坡山都依家為止，重係個高地嚟嘅，佢重係喺廣州市嘅中心城區入面，唯一一舊到依家為止重響度嘅天然岩石。附近冇幾遠重有一舊有畫住「坡山古渡」呢四個字嘅牌響度。喺明朝嗰陣，呢笪地就起咗間鐘樓，後嚟又起咗間五仙觀響呢尐。
坡頭

坡頭區（粵拼：bo1 tau4 keoi1）喺廣東湛江，而今係個區。區人民政府駐南調街道，面積424平方千米，人口38萬。郵編：524057。代碼：440804。區號：0759。拼音：Potou Qu。

行政區劃
下轄2個街道、5個鎮，59個村委會、5個居委會。
街道辦事處：南調街道 麻斜街道。
鎮：坡頭鎮 南三鎮 乾塘鎮 官渡鎮 龍頭。
對話社群

一個對話社群（英文：discourse community）係指一班因為共同興趣等嘅原因而有共享對話嘅人。
對馬

對馬係日本長崎縣西北部一個市，叫對馬市，人口有4萬人。佢係最近韓國嘅日本城市。
對馬機場

對馬機場（日文：対馬空港／つしまくうこう Tsushima kūkō；IATA代碼：TSJ，ICAO代碼：RJDT）係喺日本長崎縣對馬市嘅一個機場，喺1975年嗰陣起好兼且開放畀人用嚟搭飛機。
對轉

對轉，音韻學一說，講解古文之中，貌似唔同嘅音，喺古時如何押韻，如何通假。對於同源字嘅考證亦好重要。學說出於大清時，當時只為歸納上古韻部，分為陰陽兩類，有鼻音韻歸為陽，無就陰。而兩者間有互押情況，就可能有陰陽對轉。入聲字歸入邊類，又各有所據。後亦有入聲另分一類。唔單止古文，亦見於今日各話。對轉可以同義唔同音唔同字，亦可以同義唔同音用同一字。
如今講韻，入聲就入聲韻，收鼻音叫陽聲韻，而兩者皆非就陰聲韻。佢哋之間有可能轉入其他一類，個情況就叫對轉。故此除咗陰陽對轉，亦有陰入對轉，以及陽入對轉。
各家推斷上古音，對轉現象有一啲解釋。如古音有啲韻收尾，後世唔見咗。而舊時對押韻唔係咁嚴，用咗啲古韻來押。故此，後世睇來唔似，上古時就近似押到韻。

例
說文，「逆。迎也。从辵。屰聲。關東曰逆。關西日迎。」逆入聲韻，迎陽聲韻。佢哋可謂陽入對轉。
廣東話都有，如啄之意。啄本為入聲，雀嘴亦叫啄讀陽聲韻，有鼻音。尖如雀嘴叫啄，娼婦做啄地，以及以尖嘢啄碎嘅啄啄糖，全都為陽聲啄。咁亦為陽入對轉一例。
對話系統

對話系統（英文：dialogue system）係指一個電腦系統設計到想佢曉同人類傾偈，用語音或者文字都得，廣義上可以包埋曉用手語溝通嘅電腦系統。
對面海

對面海係香港新界西貢區一笪地方，喺西貢墟南面隔住一個海灣。

本身意思
「對面海」本身意思係指隔住個海嘅另一邊。用維港兩岸做例，九龍嘅人會叫香港島做「對面海」，香港島嘅人又會叫九龍做「對面海」。
對馬島

對馬島係日本長崎縣一個島，喺九州同朝鮮半島之間嘅對馬海峽，面積708.7平方公里。全島歸對馬市管。
宣宏雁

鄧宣宏雁，香港商界親中陣營政治人（第14屆全國政協香港委員）、生意人，老公係人稱「太子鄧」嘅太子珠寶鐘錶公司創辦人、主席及行政總裁鄧鉅明博士。

選舉經歷
喺2021年9月，成為香港特别行政區選舉委員會委員(有關全國性團體香港成員的代表：海聯會)。2022年，李家超無提政綱嘅情況下，提名李家超參與2022年香港行政長官選舉。
宣氏

宣（粵拼：syun1）係唐人姓氏，喺《百家姓》裏頭排第178位。

名人
宣秉：漢朝光武帝官員
宣明：宋朝人，隱士
宣繒：宋朝官員
宣溫：明朝官員
宣鼎：字子九，晚清小說家、戲劇家、詩人、畫家
宣萱：香港女演員
呢篇宣氏係同姓氏有關嘅楔位文章，重未寫完嘅。麻煩你幫手充實佢。
宣泇而

宣泇而（英文：Fiona Lee，1990年2月21號—），原名李嘉敏，係香港女模特兒。佢喺香港出世，2010年入行。佢而家係模特兒公司STYLE旗下，同門包括Angelababy、熊黛林、廖碧兒。
宣禮塔

宣禮塔，又叫尖塔，係伊斯蘭教清真寺建築嘅一種裝飾藝術同標誌，原來係用嚟叫信眾去禮拜 。
2009年11月，瑞士公投通過唔畀起宣禮塔，搞到好多國家唔滿意。
宣州區

宣州區係中國安徽宣城一個市轄區，總面積2533平方公里，人口84萬。
宣恩

宣恩係中國湖北恩施一個縣，總面積2758平方公里，人口34萬。
宣星

宣星（粵拼：syun1 sing1）係中國廣東廣州嘅地名，喺從化溫泉鎮温泉大道，105國道嘅K2478+270標記位。
佢既係廣州嘅其一古村，又有「中國紅色旅遊文化村」嘅稱呼。其中宣星人家同宣星運動谷就喺呢個村入面。個村曾經喺2011年，廣東、安徽、遼寧、河南呢四間衛視合拍過《娘》呢部片。
宣川郡

宣川郡（韓文：선천군／宣川郡 Sŏnchŏn gun */?）係朝鮮民主主義人民共和國平安北道一郡。
宣德

宣德係大明皇帝朱瞻基嘅年號，相當於公元1426年到1435年，前後總共10年。
宣禮

宣禮係伊斯蘭教入面召喚信徒去參加每日五次嘅禮拜嘅行為，宣禮嗰陣都有讀一段標準嘅宣禮詞。
大江口鄉

大江口（粵拼：daai6 gong1 hau2）係中國湖南永州東安嘅鄉，位於東安嘅東南部，處於湘江嘅上游，離縣城16公里，鄉政府駐大江口村。面積95平方公里，2010年人口有2萬3千人左右。交通上有207國道穿過，當地經濟主要係農業，出產有水稻、油茶、生薑、棉花，亦有淡水養魚。

史
大江口嘅名源自呢處嘅地理：呢度係紫水河滙入湘江嘅河口。
1956年時設大江鄉，大江（daai6 gong1）係指佢所臨近嘅湘江。公社化運動時，1958年改爲湘江人民公社，1961年改叫大江口人民公社，改革開放後，1984年改成大江口鄉。1995年，荷池鄉併入大江口。
2000年第五次人口普查，呢度有2萬4363人；2010年第六次人口普查，呢度有2萬3706人。
2015年11月11號，大江口併入白牙市鎮。併入後裁撤嘅行政村有15條：廟門口、花塢井、易家、燈臺、石塘、石橋、南沖邊、新麻塘、學仕橋、大田頭、碗塘、大比、旺豐、銅古、竹橋。

政區
大江口轄24條村。
村：大江口、廟門口、花塢井、易家、燈臺、石塘、石橋、李家舖、南沖邊、新麻塘、學仕橋、六仕町、銀山、大田頭、碗塘、社塘、石溪河、蔡家、大比、荷池、旺豐、銅古、石門砥、竹橋
大江勇詞

大江勇詞（1986年4月20號—）係日本足球員，司職前鋒，效力過神戶勝利船。
大水坑單車公園

大水坑單車公園，官方名沙田體育會單車公園（英文：STSA Tai Shui Hang Cycling Park），係由沙田體育會運作嘅單車公園。

沙田單車公園
1960年代，沙田機場遷出後，原址被單車檔販佔用。1970年，因為要起獅子山隧道公路而收返呢度。

大水坑（馬鞍山路）單車公園
第一代「大水坑單車公園」係喺香港沙田區大水坑錦駿苑現址用地。2001年2月隨著政府興建大圍至馬鞍山鐵路（依家嘅屯馬綫），大圍單車公園用地被政府收返，租戶遷往馬鞍山路隔籬(近富安花園)嘅用地。政府以收取象徵式租金嘅短期租約形式撥畀沙田體育會用作單車公園。2001年10月啟用。場地適合單車初學者練習。

大水坑（恆泰路）單車公園
2016年，公園用地因為要起居屋錦駿苑，而再次搬遷到錦泰苑隔籬嘅第73區前海關車輛扣留中心嘅部分用地。第二代單車公園喺2017年重開，並成為2020年開通嘅新界單車徑網絡喺沙田區嘅一個主要休憩處同單車租賃嘅地方。
大江

大江國際購物中心，喺臺灣桃園。
大江山，喺日本京都府嘅一座山。
大江氏，日本姓。
大江健三郎

大江健三郎（日文：大江 健三郎／おおえ けんざぶろう Ōe Kenzaburō ?，1935年1月31號—2023年3月3號）係日本當代存在主義作家，喺日本四國偏僻嘅山村出世，東京大學讀法國文學，1957年正式喺文壇出道，有「學生作家」、「川端康成第二」等美譽。
佢喺1994年攞到諾貝爾文學獎。
孟非斯灰熊

孟非斯灰熊（英文：Memphis Grizzlies），又寫成孟菲斯灰熊，係一支以美國田納西州孟非斯為基地嘅NBA球隊，隸屬NBA西岸西南賽區。佢前身係加拿大溫哥華嘅溫哥華灰熊（英文：Vancouver Grizzlies）。
孟韋芯

孟韋芯，香港親中派政治人，香港再出發大聯盟發起人之一。
孟麗紅

孟麗紅，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
孢子

孢子係一種脫離親本後能發育成新個體嘅單細胞或少數細胞嘅繁殖體，響一啲植物、藻、真菌同原生動物都會有。
季

季，又叫季節，係指每年各個唔同氣候嘅時期，喺亞熱帶、溫帶同寒帶，都可以分為春季、夏季、秋季、冬季四季，但熱帶地區就分唔到季節。而北半球嘅季就同南半球啱啱相反。
然而唔係度度地方都分四季，有啲只分乾季、濕季，或者雨季、旱季。
孢子體

孢子體（英文：Sporophyte）係植物同藻類嘅世代交替過程入面，二倍體嘅多細胞階段。
季候風

季候風（又叫季風）係週期性嘅風，隨住季節變化，陸地同海洋出現咗溫度嘅差距，令兩邊氣壓唔同，所以就會有持續嘅大風，由高氣壓地方吹向低氣壓地方，令空氣嘅分佈更均勻同埋傳遞能量。
寶明苑

寶明苑係香港嘅一個居者有其屋屋苑，喺新界將軍澳唐明街8號，一共有2座樓，1998年入伙。呢個屋苑喺居者有其屋第十九期丙開賣，嗰時嘅開賣價介乎港幣$319,800 - $1,263,900。
寶林體育館

寶林體育館，香港室內體育館之一，喺將軍澳寶林邨，英文叫Po Lam Sports Centre。行政上歸西貢區。設施有籃球場、排球場、羽毛球場、壁球場、乒乓球檯、活動室、健身室。
館一九八九年七月開張，歸康樂及文化事務署管。

設施
館有多用途主場一個，可做羽毛球場三個、或籃球場一個，或作排球場一個。個場無空氣調氣。
此外，有壁球室三間，可做活動室或 乒乓球室。另外設健身室一間，面積約一百二十二平方米，可以舞蹈或打乒乓球。
寶格麗

寶格麗（/ˈbʊlɡəri/；意大利文：[ˈbulɡari]；意大利文：Bulgari；風格化稱為BVLGARI）係1884年喺意大利成立嘅一個奢侈品牌子，主力售賣手袋、珠寶、手錶、香水等產品。
寶木久美

寶木久美 ，係日本嘅一個女藝人同埋配音員。
寶林

寶林（英文：Po Lam）又寫做寶琳，係香港新界一地，喺將軍澳市中心東北面，坑口北面。
安德烈斯森馬列斯

安德烈斯森馬列斯（希臘文：Ανδρέας Σάμαρης，1989年6月13號—）係希臘一個男足球員。

葳蕤史
呢節要加長。
佢曾經攞過或者提名過下面呢啲獎：
奧林比亞高斯
希臘足球超級聯賽：2013-14賽季
賓菲加
葡萄牙超級足球聯賽：2014-15賽季，2015-16賽季，2016-17賽季
葡萄牙盃：2016-17賽季
葡萄牙聯賽盃：2014-15賽季，2015-16賽季
葡萄牙超級盃：2016年
安德海

安德海（有話係安得海，—1869年）係大清末期太監，受慈禧太后寵信。
安德烈亞斯·帕潘德里歐

安德烈亞斯·帕潘德里歐（Ανδρέας Παπανδρέου，1919年2月5號—1996年6月23號）係希臘前總理（1981年—1989年、1993年—1996年）。佢出身政治世家，阿爸佐治奧斯·帕潘德里歐、阿仔佐治·帕潘德里歐都曾經出任希臘總理。
安德烈瑪麗安培

安德烈瑪麗安培（André-Marie Ampère，1775年1月20號—1836年6月10號），係法國物理學家，研究古典電磁學，電流單位安培就係用咗佢個名。
佢生於法國里昂。佢嘅阿爸非常有錢，係一個受過良好教育嘅商人，阿媽喺一個虔誠嘅信徒。由於當時法國係發生緊啟蒙運動，於是佢阿爸對佢嘅教育非常重視，仲親自教佢拉丁文。佢細個已經涉獵歷史、哲學同自然科學等各方面。
佢阿爸喺佢十一歲嗰時帶佢去里昂嘅圖書館，以滿足佢對數學嘅渴求，佢亦咁睇到伯努利同尤拉嘅作品。後來佢阿爸喺法國大革命期間，被推上斷頭台，令到安培受到重大打擊，有超過一年嘅時間都係痴呆。有一次佢突然睇到兩本著作Jean-Jacques Rousseau《Letters on Botany》同 Quintus Horatius Flaccus《Ode to Licinius》，令到佢即刻產生對學習植物同古典詩嘅興趣。
佢喺1799年娶咗Julie Carron，為咗生計，佢自己一個人去教書。四年後佢老婆就死咗，留低一個仔。1805年，佢去咗巴黎嘅綜合理工學院教書，1809年佢升職做教授。
1826年，安培出版咗本書《電動力學現象的數學理論》（Memoir on the Mathematical Theory of Electrodynamic Phenomena, Uniquely Deduced from Experience）。佢改變咗當時人認為磁係一種物質嘅想法，提出電同磁之間嘅關係。為咗紀念佢，後人用佢個名－安培－作為電流單位。
安德烈基斯卡

安德烈基斯卡（Andrej Kiska；1963年2月2號—）係第四任斯洛伐克總統，2014年到2019年在位。
岡崎亮平

岡崎亮平（1992年4月25號—）係日本足球員，司職後衞，效力湘南比馬。
岡崎建哉

岡崎建哉（1990年5月31號—）係日本足球員，司職中場，效力栃木SC。
岡島清延

岡島清延（1971年6月30號—）係日本足球員，司職中場，效力過浦和紅鑽，及東京瓦斯。
岡崎慎司

岡崎慎司（1986年4月16號—）係日本足球員，宜家踢緊西乙嘅卡塔赫納。司職前鋒，亦係日本足球代表隊成員。

日本足球代表隊
佢代表日本參加過2010年FIFA世界盃同2014年FIFA世界盃。
岡嶋妙

岡嶋妙 ，係日本嘅一個女藝人同埋配音員。
岡庭愁人

岡庭愁人（1999年9月16號—）係日本足球員，司職後衞，效力過FC東京。
岡崎

岡崎（日文：岡崎市／おかざきし Okazaki-shi）係日本愛知縣一個中核市，人口38萬。
岡崎和也

岡崎和也（1991年7月28號—）係日本足球員，司職中場，效力過岡山綠雉。
岡崎慎

岡崎慎（1998年10月10號—）係日本足球員，司職後衞，效力FC東京。
大熊湖

大熊湖係加拿大嘅湖，喺西北地區，面積有31,153平方公里，係加拿大國境入面最大嘅湖。
大熊裕司

大熊裕司（1969年1月19號—）係日本足球員，司職中場，效力過柏太陽神，京都不死鳥，及福岡黃蜂。
大炮台山

大炮台山（葡文：Monte），原本叫柿山，又叫聖保祿山係澳門半島第四高嘅山，海拔57.3公尺高，喺澳門半島中西部，聖安多尼堂區。頂部係大炮台所在地。